kk ru kk war zh ru kk kk kk kk ru ba kk kk kk kk kk bg ru ru kk kk kk kk kk kk kk kk kk ky kk kk kk kk ru kk kk kk kk ru kk kk kk kk ru ba kk kk kk kk kk bg ru ru kk kk kk kk kk kk kk kk kk ky kk kk kk kk kk kk kk kk kk it kk kk kk kk kk kk kk kk kk kk kk kk kk kk kk kk en kk kk kk ru ky mn kk kk en kk en kk en kk ar kk hu uk kk kk kk kk kk kk en kk zh kk ca ky kk fr kk fr kk fr kk kk en kk ca kk ca kk fr kk en kk kk kk kk kk kk kk ru tt kk kk es kk kk
Қазақ өнерінің көрнекті тұлғасы, Қазақстанның халық артисі, Мемлекеттік сыйлықтың лауреаты Сәбит ОРАЗБАЕВ 80 жаста
АЛАШ ОРДА – 100 ЖЫЛ!
Ұлт болмысы – әдеби бәйге!
Қазақ өнерінің көрнекті тұлғасы, Қазақстанның халық артисі, Мемлекеттік сыйлықтың лауреаты Сәбит ОРАЗБАЕВ 80 жаста
Ұлттық театрға сапалық өзгеріс әкелген 60-жылғылар буынының көрнекті өкілі, қара шаңырақ сахнада ұлттық және әлем классикасы, қазіргі заман драматургиясынан жүзден аса кейіпкерді сомдаған Сәбит Оразбаевтың бүгіні – ұлттық құнары, пәлсапасы мықты қазақ өнерінің жан-жақты биік шыңын және жарасымды жалғастығын танытады.
ұлттық калассикадан – М.Әуезовтің «Абайында» Мағауия, «Қара қыпшақ Қобыландысында» Бірсімбай, «Қилы заманында» Жәмеңке, «Дос-бедел досында» Жаппас, Ғ.Мүсіреповтің «Қозы Көрпеш-Баян сұлуында» Жантық, Ә.Нұрпейісовтің «Қан мен терінде» «қазақ қарттарының жиынтық образы, халықтық мінездің сығындысы» Сүйеу, Т.Ахтановтың «Антында» Әбілхайыр хан, Қ.Мұхамеджанов, Ш.Айтматовтың «Көктөбедегі кездесуінде» Исабек, Қ. Мұхамеджановтың «Біз періште емеспізінде» Есен, т.б;
заманауи драматургиядан - О.Бодықовтың «Дала тұтқынында» Достоевский, Қ.Мұқашевтің «Парторгында» Қасым, С. Жүнісовтің «Ажар мен ажал», «Кемеңгерлер мен көлеңкелерінде» Бөпіш, Сығанақ, Д.Исабековтің «Тыныштық күзетшісінде» Ормантай, Б.Мұқайдың «Тоят түнінде» Жолдас Жанғазиевич, т.б;
әлемдік классика мен бауырлас елдер драматургиясынан - А.Островскийдің «Жазықсыз айыптыларында» Муров, Л. Дрюконың «Электра, сүйіктім меніңінде» Эгисто, Гогольдің «Ревизорында» Дуанбасы, Чеховтың «Сүйікті менің ағатайымында» Серебряков, Софоклдың «Эдип патшасында» Тиресий, М.Байджиевтің «Жекпе-жегінде» Ескендір, С.Ахмадтың «Келіндер көтерілісінде» Мекемтас, М.Ғапаровтың «Тұзды шөлінде» Президент, К.Аширдің «Қабыл – Адам ата перзентінде» Ібіліс, т.б. Қайталанбас ойын өрнегі бар рольдерінің қай-қайсысында да актердің, ең алдымен, суреткерлік түйсігі мен терең рухани ізденістері жүлгеленеді. Сахнада шынайы сезімдер мен зерделеулер биігінен көрініп отыратын үлкен шебердің кейіпкерлері жинақтық бейне деңгейіне көтеріледі.
Бүгінгі уақыт биігінен көз салғанда, С.Оразбаевтың көрнекті режиссер Ә.Мәмбетовтің серіктестері қатарынан табылғанын, ұлттық сахна өнерінің ХХ ғасырдағы жұлдызды шақтарын қатарластарымен бірге жарқыратқанын пайымдайсыз.
Қара шаңырақтың негізін салушы буынның дәстүр-өнегесін лайықты жалғастыра білген көрнекті актердің тәуелсіз Қазақстанның сахна өнерін дамытудағы еңбегі де үлкен. Бұл орайда М.Байсеркеновтің «Абылайханның ақырғы күндеріндегі» атақты Бұқар жырау – Тәуелсіздіктің алғашқы кезеңінде ұлттық идеяға қызмет еткен көркем бейне. А.Сүлейменовтің «Төрт тақта-жайнамаз» драма-диалогында «Қан мен тердегі» Сүйеудің жалғасындай Әбдінәсім шал, Д.Исабековтің «Ескі үйдегі екі кездесуіндегі» Айтөре, Б.Мұқайдың «Өмірзаясындағы» Әли, театрдың қазіргі репертуарында табысты жүріп жатқан Ф.Буляковтың «Отыз ұлың болғанша...» және Б.Жакиевтің «Жүрейік жүрек ауыртпай...» қойылымдарындағы Абдолла және Қария сынды кейіпкерлер - әрқайсысының күн кешкен қоғамы, тарихи ортасы өзге бола тұра өзара ұлттық мықты ділімен үндесетін, жүрегінде өз заманының дерті бар, қоғамдық-әлеуметтік тип деңгейіне көтерілген бейнелер.
Актердің ұлттық кинода жасаған қадау-қадау рольдері де қоғамдық-әлеуметтік қуатымен ерекшеленеді. Бұл - «Көшпенділердегі» Төле би, әсіресе, «Біржан сал» көркем фильміндегі «халық ынтымағының діңгегі кәрі би» (Ә.Кекілбаев)Маңғыл бейнесіне бек қатысты. Ал, телефильмдердегі, радиоқойылымдардағы еңбектері - күйші Сейтек, Жамбыл рольдері, Қазақ теледидарының алтын қорына жазылған, айтылу мәнері ерекше «Айман-Шолпан» жыры, тағы да басқа фильм-концерттері, халықтың рухани музыкалық мұрасын насихаттауы да өнерге қосылған үлкен үлес.
С.Оразбаев сан қырлы талантымен, ұлттық болмыс-парасатымен халық сүйіспеншілігіне бөленген тұлға. «Бала кезінен жыр-дастандар тыңдап өскен» топырағы құнарлы, өнері нұрлы жырау, сазгер, әншінің «домбыраны саусақпен емес, көңілмен сөйлететін» (Т.Әлімқұлов) қағыс-қасиетін бағалайтын қалың көпшілік М.Мақатаевтың өлеңдеріне жазылған «Тоқта ботам, атаң келеді артыңда!», «Сүрініп кетпе», «Бүгін менің туған күнім…» әндерін, «Төле бидің толғауын» сүйіп тыңдайды.
Санасы сергек, жадысы зерек тұлғаның театр тарихы, әріптестері, әлеуметтік ортасы мен қоғамы туралы «Алматы ақшамында» жарияланған мәнді де қызғылықты әңгімелері «Өмірдің өзі – театр», «Тазарғың келсе, театрға бар» атты екі том болып жарық көруі де – руханиятымыздың олжасы. Сан қырлы таланттың ендігі бір парасы – фотоөнері. Көрнекті актер жарты ғасырға жуық уақыт бойы түсірген суреттері және бейнетаспалары бүгінде ұлттық өнердің құнды тарихына айналды.
Парасатты өнері - өнегелі өмірсалты, ұстанымы, үлкен жүрегі, өзгеге деген жанашырлығы, қамқорлығымен нұрланған көрнекті актер отбасында ардақты әке, сүйікті жар және қадірменді ата. Ал, өзіндік сахна мектебі, өмірдегі ұлағатты істері жас ұрпаққа үлгі-өнеге қайраткер С.Оразбаевтың ұлттық өнерге сіңірген еңбегі лайықты бағаланып, Қазақстанның халық артисі (1976), Мемлекеттік сыйлықтың лауреаты (1994), сондай-ақ Өзбекстан Республикасының еңбек сіңірген артисі (1994) атақтарына ие болды. Еңбек Қызыл Ту және «Отан», «Парасат» ордендерімен марапатталды.
Сексеннің сеңгіріне шыққан абыройлы мерейтойыңыз құтты болсын, Қазақ сахнасының Абызы! Сізге алдағы уақытта да толайым шығармашылық табыстар мен үлкен адами қуаныштар тілейміз.
Сәбит Оразбаевтың 80 жылдық мерейтойына арналған кеш 2016 жылдың 21 мамырында сағат 17.00-де М.Әуезов атындағы Қазақ мемлекеттік академиялық драма театрында өтеді.
Еуропадағы түріктер Ердоғанға қарсылық танытып…
Несиесіз Қазақстан қандай болатын еді?
Сонымен, мәжіліс тарай ма, тарамай…
Астана мен Алматының бас ғимараттары…
Пікір қалдыру үшін жауабын жазыңыз:
жаңалықтар Қазақстан Ресей Қытай АҚШ Алматы Астана Назарбаев елбасы қылмыс президент Нұрсұлтан Назарбаев сот ауыл
ҚАЗАҚСТАННЫҢ ҚАЙ ҚАЛАЛАРЫНДА ТҰРҒЫН ҮЙ БАҒАСЫ АРЗАНДАП ЖАТЫР?
ЕЛБАСЫ МЕМЛЕКЕТТІК ТУДЫ КӨТЕРУ САЛТАНАТТЫ РӘСІМІНЕ ҚАТЫСТЫ
ҚАЗАҚСТАН ЭКСПОРТ КӨЛЕМІН ҚАЛАЙ АРТТЫРДЫ?
Кремльде Путин мен Си Цзиньпиннің кездесуі басталды
Ақ үй Трамп пен Путин кездескенде қандай тақырыптарды талқылайтынын хабарлады
Ақ үйдегі жұмысшы әйелдердің жалақысы ерлермен салыстырғанда 21 мың долларға кем
Алматыда барахолкадан шыққан өрт ауыздықталды (ВИДЕО)
Ливанда сириялық босқындар тұратын лагерь өртеніп кетті (ВИДЕО)
Қырғызстанда тұрғындар 19 жастағы қызды құлдыққа сатылып жатқан жерінен құтқарып қалды
Басын 180 градусқа дейін бұра алатын 15 жастағы жігітке жұрт таңғалуда (ВИДЕО)
Желіде Шығыс Қазақстан - Алтайдың ерекше табиғаты жайында видео жарияланды (ВИДЕО)
Жетекші, жоба авторы: Біләл ҚУАНЫШ
Техникалық директор: Тәліп НҮСІП
Бас редактор: Әсем ӘЛМУХАНБЕТҚЫЗЫ
Ескерту! Кез келген материалды көшіру және жариялау үшін редакцияның арнайы рұқсатын алу қажет!
Авторлық құқықтар және жанама құқықтар толық сақталады. Авторлар пікірі мен редакция көзқарасының сәйкес келе бермеуі мүмкін. Жарнама мен хабарландырулардың мазмұнына жарнама беруші жауап береді.
Facebook Twitter Instagram VK
Меншік иесі: "Қамшы" ақпараттық агенттігі, ҚР Ақпарат және Коммуникация министрлігінің №16300-ИА куәлігі берілген.
«Qamshy Media» ЖШС © 2012-2017 design & dev.: kazakhsoft.com